Leha makgotla a selehae e meholo ho ka etsahala hore ebe a sebedisa mahlale a moralo o kopakopaneng wa khompeuta, bommasepala ba mokgahlelo wa B ba banyenyane ba ka sebetsana le moralo wa ketsahalo e jwalo ka eo ka ho sebedisa ditherisano tse bonolo. Leha bommasepala ba boemong bo pejana ba ka sebedisa mahlale a matle a ho sebetsana le lesedi (mohlala, ditsela tsa lesedi la geografi), ba bang bona ba ka nna ba itshetleha mosebetsing wa ho leka dintho ka letotolo jwalo le mekgwa ya dikatamelo tse potlakileng tsa nyollo. Ka lebaka lena, mokgwa wa katamelo wa MKN o tobileng feela ketsahalong jwalo ka ha o hlahiswa bukaneng ena o sebetsa mekgahlelong kaofela le mefuteng ya bommasepala. Kaofela bommasepala ba lokela ho araba dipotso tsa mofuta o tshwanang ka ho lokela ho tsamaya tsela e tshwanang ya moralo wa diketsahalo wa ditherisano le wa ho etsa diqeto o kenyeletsang bohle ba amehang.